**Ibrány Város Önkormányzata Képviselő-testületének**

**13/2021. (VIII.10.) önkormányzati**

**r e n d e l e t e**

a köztisztviselőket megillető juttatásokról és támogatásokról szóló 4/2017 (I. 27.) önkormányzati rendelet módosításáról

Ibrány Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 234. § (4) bekezdésének, 236.§ (4) bekezdésének a) pontjában valamint 237.§-ában foglalt felhatalmazás alapján Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§**

**A köztisztviselőket megillető juttatásokról és támogatásokról szóló 4/2017 (I. 27.) önkormányzati rendelet (továbbiakban: Rendelet) 1.§ (2) és (6) bekezdése helyébe a következő rendelkezés lép:**

**„** (2) A rendelet előírásait – az 5. § kivételével – a polgármesterre és a főállású alpolgármesterre is alkalmazni kell,

……

(6) E rendelet alkalmazásában a munkáltatói jogkör gyakorlója a jegyző, a jegyző és a főállású alpolgármester vonatkozásában a polgármester, a polgármester esetén a Képviselő-testület.”

**2.§**

**A Rendelet 7.§ (3) bekezdése helyébe a következő rendelkezés lép:**

„(3)A szociális segély egy évben maximum 5 alkalommal adható ugyanazon személy részére.”

**3.§**

**A Rendelet 8. § (2) bekezdésének a helyébe a következő rendelkezés lép és az alábbi új, (3) bekezdéssel egészül ki:**

„(2) Az illetményelőleg visszafizetését úgy kell megállapítani, hogy az az igénybevétel évében megtörténjen.

(3) A visszafizetés ideje 6 hónap, kivéve ha:

1. a határozott idejű szerződés esetén annak letelte 6 hónapnál hamarabb következik be, akkor maximum a szerződés lejártáig,
2. az illetményelőleg felvételére az első félévben kerül sor, abban az esetben lehetőség van 6 hónapnál hosszabb visszafizetésre is amennyiben éven belül megtörténik az illetményelőleg teljes összegű visszafizetése.

**4.§**

(1)Ez a rendelet a kihírdetését követő napon lép hatályba.

Ibrány, 2021. augusztus 9.

Trencsényi Imre sk Bakosiné Márton Mária sk

polgármester jegyző